રશિયાએ ૨૦૧૬ના વર્ષમાં અમેરિકાના પ્રમુખની ચૂંટણીમાં ગરબડ કરી એ હવે ઈ. સ. પૂર્વેની વાત જેવી થઈ ગઈ. રશિયાના હૅકરોએ સાઇબરસ્પેસના ત્રણ પરિમાણોને આવરી લીધા- શારીરિક, માહિતી સંબંધિત અને મગજ સંબંધિત. આમાંના પહેલાં બે તો જાણીતાં છે. વર્ષોથી હૅકરોએ કમ્પ્યૂટર અને નેટવર્કમાં અનધિકૃત પ્રવેશ મેળવવા શારીરિક એટલે કે હાર્ડવૅર અને સૉફ્ટવૅરની ત્રૂટિઓને શોધીને પોતાનું ગેરકાયદે કામ કર્યું છે. આમ કરીને તેમણે માહિતી ચોરી લીધી છે. ત્રીજું પરિમાણ જોકે નવું છે. તે ચિંતાજનક પણ છે.